
Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Şimişna, judeţul Sălaj, trimisă Comisiei noastre pentru dezbatere şi avizare în fond, cu adresa nr.104 din 27 mai 2002. 







PRESEDINTE,







IOAN OLTEAN

RAPORT  

asupra  propunerii legislative privind înfiinţarea comunei Şimişna, judeţul Sălaj



1. Cu adresa nr.104 din 27 mai 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind înfiinţarea comunei Şimişna, judeţul Sălaj. 



La întocmirea raportului s-a avut în vedere:

· avizul Consiliul Legislativ nr.649 din 21.05.2002;



Propunerea legislativă a fost dezbătută şi avizată în fond, în procedură obişnuită, în şedinţa din 18 iunie 2002.



Prin propunerea legislativă sus-menţionată se dă curs voinţei majorităţii cetăţenilor de reînfiinţare a comunei Şimişna realizându-se o apropiere a acestora de autorităţile locale.



2. Propunerea legislativă face parte din categoria legilor organice conform art.72 alin.(3) lit.o) din Constituţie. 



3. La dezbaterea propunerii legislative a participat ca invitat, conform prevederilor art.51 din Regulamentul Camerei Deputaţilor, domnul Ionel Fleşariu – secretar de stat în Ministerul Administraţiei Publice.



4. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu 24 voturi.



In urma dezbaterii, Comisia propune admiterea cu modificări a propunerii legislative.
AMENDAMENTE ADMISE



In urma dezbaterii, Comisia propune adoptarea propunerii legislative cu următoarele amendamente:

	Nr.

crt
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1.
	
Art.1 – (1) Se înfiinţează comuna Şimişna din judeţul Sălaj, prin desprinderea satului Şimişna şi Hăşmaş de la comuna Rus, judeţul Sălaj. Reşedinţa comunei Şimişna, se stabileşte în satul Şimişna.


(2) Comuna Rus rămâne în componenţă cu satele Rus, Buziaş şi Fântânele-Rus. Reşedinţa comunei Rus, rămâne satul Rus.


	
Articolul 1 va avea următorul cuprins:


Art.1 – (1) Se înfiinţează comuna Şimişna, judeţul Sălaj având în componenţă satele Şimişna şi Hăşmaş. Reşedinţa comunei Şimişna se stabileşte în satul Şimişna..


(2) Comuna Rus are în componenţă satele Rus, Buziaş şi Fântânele-Rus, iar ca reşedinţă satul Rus.

Amendament Comisie.


	Pentru un spor de rigurozitate a redactării textului. 

	2. 
	
Art.2 – (1) Consiliul judeţean Sălaj, împreună cu Direcţia generală a finanţelor publice şi controlul financiar de stat Sălaj şi Consiliul local al comunei Rus, judeţul Sălaj, vor repartiza veniturile şi cheltuielile actualului buget al comunei Rus, între comunele Rus şi Şimişna. 


(2) De la data intrării în vigoare a prezentei legi, veniturile şi cheltuielile care, în condiţiile legii, revin de drept comunei Şimişna vor fi administrate şi gestionate prin autorităţile locale ale acestei noi comune, iar echilibrarea bugetului local se va realiza pe seama sumelor defalcate din impozitul pe salarii, în limita prevederilor aprobate, în anul 2002, pe ansamblul judeţului Sălaj.


(3) Bugetul comunei Şimişna, pe anul 2002, se va elabora de către delegatul desemnat prin ordin al prefectului, cu atribuţii de primar şi se va aproba de către prefectul judeţului Sălaj şi preşedintele Consiliului judeţean Sălaj, cu avizul Direcţiei generale a finanţelor publice şi controlului financiar de stat al judeţului Sălaj.


(4) Operaţiunile de predare-preluare se vor face pe bază de protocoale încheiate între actualul primar al comunei Rus şi delegatul desemnat prin ordin al prefectului, cu atribuţii de primar al comunei Şimişna şi vor fi confirmate de către Delegaţia permanentă a Consiliului judeţean Sălaj.


	
Articolul 2 va avea următorul cuprins:


Art.2 (1) – Până la constituirea, potrivit legii, a autorităţilor administraţiei publice locale în comuna Şimişna, judeţul Sălaj, rezolvarea problemelor curente se va asigura de doi delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect în condiţiile legii.


(2) Salarizarea persoanelor prevăzute la alin.(1) se va face potrivit reglementărilor legale în vigoare, din bugetul comunei Şimişna.

Amendament Comisie.


	Pentru o succesiune logică a reglementării şi pentru uniformitate cu acte normative cu acelaşi obiect.

	3. 
	
Art.3 (1) – Până la constituirea, potrivit legii, a autorităţilor administraţiei publice locale în comuna Şimişna, judeţul Sălaj, rezolvarea problemelor curente se va asigura de doi delegaţi, numiţi prin ordin al prefectului cu atribuţii de primar şi viceprimar, precum şi de un secretar numit de prefect în condiţiile legii.


(2) Salarizarea persoanelor prevăzute la alineatul (1) se va face, potrivit reglementărilor legale în vigoare, din bugetul comunei Şimişna.
	
Articolul 3 va avea următorul cuprins:


Art.3 (1) – Consiliul judeţean Sălaj şi delegaţii împuterniciţi conform prevederilor art.2 alin.(1), împreună cu Direcţia generală a finanţelor publice a judeţului Sălaj şi Consiliul local al comunei Rus, vor repartiza veniturile şi cheltuielile actualului buget al comunei Rus între comunele prevăzute la art.1.


(2) – De la data intrării în vigoare a prezentei legi, veniturile şi cheltuielile care, în condiţiile legii, revin de drept comunei Şimişna, vor fi administrate şi gestionate prin autorităţile locale ale acestei noi comune, iar echilibrarea bugetului local se va realiza pe seama sumelor defalcate din unele venituri ale bugetului de stat, în limita prevederilor aprobate în anul 2002, pe ansamblul judeţului Sălaj.


(3) – Bugetul comunei Şimişna pe anul 2002 se va elabora de către delegaţii prevăzuţi la alin.(1), cu avizul Direcţiei generale a finanţelor publice a judeţului Sălaj.


(4) – Operaţiunile de predare-primire se vor face pe bază de protocol încheiat între actualul primar al Comunei Rus şi delegatul desemnat prin ordin al prefectului cu atribuţii de primar al comunei Şimişna.

Amendament Comisie.
	Pentru o succesiune logică a reglementării şi pentru uniformitate cu acte normative cu acelaşi obiect.

	4. 
	
Art.4 – Până la noile alegeri locale, autorităţile administraţiei publice locale din comuna Rus, judeţul Sălaj, vor funcţiona în componenţa avută la data intrării în vigoare a prezentei legi.
	
Text nemodificat.
	

	5.
	
Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial parte I, nr.54-55 din 27 iulie 1981, cu modificările şi completările ulterioare, se modifică în mod corespunzător.


	
Articolul 5 va avea următorul cuprins:


Art.5 – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, se modifică în mod corespunzător.

Amendament Comisie.


	Redactare completă a textului.




Comisia a propus aprobarea propunerii legislative cu 24 de voturi.

PREŞEDINTE,














   
SECRETAR,

IOAN OLTEAN







Kovacs CSABA TIBERIU

Expert parlamentar:

Stelian Androne

